Boeing 787-800 redactionele fotografie. Afbeelding bestaande uit thailand - 57050987
Boeing 787-800. Thailand, bangkok.
Hs-TJF van Boeing 777-200 Thaiairway Hs-LSH Boeing 737 MAXIMUM 9 Hs-DBH Boeing 737-800 van NokAir B-18617 Boeing 737-800 van de luchtvaartlijn van China Hs-DBH Boeing 737-800 van NokAir Hs-AAJ Boeing 737-300 van Thaiairasia Boeing thaiairway 777-200 Hs-DBH Boeing 737-800 van NokAir Hs-LSH Boeing 737 MAXIMUM 9 Woord-Skatte Gemyn op Tsumeb: Clinton of Trump - Amerikaanse dilemma
Bruce 03 Augustus 2016 10:17
Dankie, Johannes, vir hierdie goeie evaluaering van Donald Trump. Ek is baie onsteld oor die steun wat hy van evangeliese Christen leiers kry. Selfs 'n teoloog soos Wayne Grudem het 'n lang artikel geskryf oor hoe dit 'n moreel goeie keuse sou wees om vir hom te stem (http://townhall.com/columnists/waynegrudem/2016/07/28/why-voting-for-donald-trump-is-a-morally-good-choice-n2199564). Wat het geword van die Bybelse klem op karakter? Dink hierdie Christene dat Trump - met sy onvoorspelbare, sedelose karakter - werklik die koninkryk in Amerika gaan bevorder? Dit lyk al hoe meer asof konserwatiewe Christene in Amerika die boodskap van die Bybel vereenselwig met hulle politiese waardes en identiteit. Soos jy tereg skryf, die ergste gevolg van hierdie debakel gaan wees dat nie-Christene evangleiese Christenskap oor dieselfde kam as Trump gaan skeer.
Johannes de Koning 03 Augustus 2016 10:38
Dankie Bruce. Eintlik is dit Horton se insigte, ek vereenselwig my maar net daarmee! En terloops baie dankie vir jou uitstekende Afrikaans!
Cheeta Fourie 06 Augustus 2016 08:12
Die artikel wys regtig baie goed uit hoe korrup Trump is. Wat ek vreemd vind is dat jy nie die teenparty, Clinton uitlig nie.
Om te kies tussen die twee is soos om te kies tussen blomkool en brokkoli. Net die kaassous bo-oor verberg hoe dit werklik lyk en verbeter dalk die smaak. Die stem vir of teen Trump is die spreekwoordelike "lesser evil", meer of minder moet elkeen vir hom of haarself uitmaak. Jou en Bruce se uitwyssing van die "evangelicals" wat hom ondersteun, bevestig net die krisis in die VSA. Wanneer dié tipe mense Trump kies, spreek dit meer oor Clinton se karakter as enige iets anders. Ek dink wat Grundem van Trump sê bevestig dit. In die skakel, aangeheg, is daar nog paar name wat julle op die kruislys kan byvoeg. http://www.christiantoday.com/article/whos.backing.trump.and.whos.for.clinton.the.battle.for.evangelical.endorsements/91632.htm Ek vind jou laaste sin in die artikel bietjie onvanpas en soort van komies ironies(as mens so iets kry), vir iemand wat in Suider Afrika bly. Tensy jy natuurlik nie stem vir enige kandidaat in ons huidige politieke sisteem nie. Die morele verval van die VSA is 'n splinter in vergelyking met die balk, plaaslik. Ek sal regtig 'n soortgelyke artikel oor SA se politici wil sien en watter plaaslike teoloë die hoofpartye ANC en DA ondersteun. Ek sal sover gaan as om te sê dat, indien jy vir een van dié partye gestem het in die afgelope vekiesing, die kaassous jou ook geflous het. Die vraag wat ek aan julle wil vra is: Moet Christene dan nie stem nie, of moet hulle vir 'n klein party met meer beginsels hul stem gee? Dit is tog ooglopend dat die hoofstroom partye beginsels oorboord moet gooi om stemme te werf.
Ek troos my daaraan dat God Soewerein in beheer is soos bekryf in: WIE het die waters met die holte van sy hand afgemeet, en van die hemele met ’n span die maat geneem, en in ’n drieling die stof van die aarde opgevang, en die berge geweeg met ’n weegtoestel en die heuwels met ’n weegskaal? Wie het die Gees van die Here bestier en as sy raadsman Hom onderrig? Met wie het Hy raad gehou, dat dié Hom verstand sou gee en Hom sou leer aangaande die pad van die reg, en Hom kennis sou leer en Hom bekend maak die weg van volledige insig? Kyk, die nasies is soos ’n druppel aan die emmer, en soos ’n stoffie aan die weegskaal word hulle gereken. Kyk, Hy hef die eilande op soos ’n stoffie! En die Líbanon is nie genoeg as brandhout en sy wild nie genoeg as brandoffer nie. Al die nasies is voor Hom soos niks: as niks en nietigheid word hulle by Hom gereken. By wie wil julle God dan vergelyk? Of watter gelykenis naas Hom stel? Die ambagsman giet ’n beeld, en die goudsmid trek dit oor met goud en smelt silwerkettings. Wie te arm is vir so ’n offergawe, kies ’n stuk hout wat nie vergaan nie; hy soek vir hom ’n kunsvaardige ambagsman om ’n beeld op te rig wat nie wankel nie. Weet julle nie? Hoor julle nie? Is dit julle nie van die begin af bekend gemaak nie? Het julle nie op die fondamente van die aarde gelet nie? Hy sit bo die kring van die aarde, en die bewoners daarvan is soos sprinkane; Hy span die hemele uit soos ’n dun doek en sprei dit uit soos ’n tent om in te woon. Hy maak die vorste tot niet, die heersers van die aarde verander Hy in nietigheid; skaars is hulle geplant, skaars is hulle gesaai, skaars wortel hulle stam in die grond, of Hy blaas op hulle, sodat hulle verdor, en die storm voer hulle weg soos ’n stoppel. By wie sal julle My dan vergelyk, dat Ek net so kan wees? sê die Heilige. Slaan julle oë op in die hoogte en kyk! Wie het hierdie dinge geskape? Hy laat hulle leërskare uittrek volgens getal, Hy roep hulle almal by die naam, vanweë die grootheid van kragte en omdat Hy sterk van vermoë is; daar word nie een gemis nie.
JESAJA 40:12‭-‬26 AFR53
My twee sent uit die Vrystaat.
Johannes de Koning 06 Augustus 2016 09:03
Baie dankie vir jou sinvolle bydrae daar uit die wonderlike Vrystaat! (ekself het darem ook vir 'n tyd op Koppies gewoon)
Die hele punt van die skrywe was nie om die boosheid van Clinton (en is sy boos!) met die van Trump te vergelyk nie. (Wees gerus, ek sal nooit ooit iemand soos Clinton ondersteun nie)) Dit gaan eintlik daaroor om die skokkende vervlakking en onkunde van die sogenaamde evangelicals uit te wys! Dit gaan soseer ook nie vir my vir wie mens sou stem nie, maar dit gaan oor die swak getuienis wat evangelicals lewer deur die swendelaar Trump in die openbaar op te hemel... Die beeld van die evangelie word daardeur in die openbare oog onberekenbare skade berokken. Ek het na Grudem se artikel gekyk en ek verstaan sy punt, vir hom gaan dit oor die blywende skade wat Clinton aan die Amerikaanse samelewing en opset gaan doen (en ek dink hy is reg), vir my gaan dit hier eerder oor die skade wat "evangelicals" aan die getuienis van Jesus aanrig!
Oor die kwessie van wie mens moet stem en of mens hoegenaamd moet stem... wel, daar is nie so 'n eenvoudige antwoord nie... Daarom die begrip "dilemma" soos in die opskrif.
Gelukkig stem ek met jou 100% saam oor God se soewereiniteit - Hy sal self ook die Amerikaanse chaos tot sy eer gebruik. Intussen bly dit wel ons plig om vir die waarheid te getuig!